Ĉu vi vidas ĉiujn lingvojn supre de la paĝo ? Ni tradukas rakontojn el Global Voices por ke civitanaj komunikiloj tra la mondo estu alireblaj por ĉiuj.
#000000
Arto kaj kulturoBona novaĵoCenzuroCivitanaj komunikilojDisvolvadoEdukadoEkonomio kaj komercoElektadoEn- kaj elmigradoEtno kaj rasoFilmoFotografioFreŝa NovaĵoHistorioHomaj rajtojHomama agadoHumuroIdeojIndiĝenojInternaciaj rilatojInterreta aktivismoJunulojJuroKatastrofoKomunikiloj kaj ĵurnalismoLaboroLingvoLiteraturoMedioMilito kaj konfliktoMuzikoNutraĵoParolliberecoPolitikoProtestoRajtoj je seksa diverseco (GLAT)RegadoReligioRifuĝintojSanoSciencoSportoTeknikaroUnesko (UNESCO)Unuiĝitaj Nacioj (UN)Virinoj kaj socia seksoVojaĝo
#000004
#YoTeCreoVZLA: la movado kiu rompas la longan silenton pri seksperforto en Venezuelo
#000005
En Venezuelo, la socia movado nomita #MeToo (eo: ankaŭ mi) revenas en la lumon pli vigle dum 2021. Nova ondo da denuncoj ekigis kaj la movadon “YoTeCreoVzla” (eo: mi kredas vin, Venezuelo) kaj plurajn pliiĝantajn esprimojn pri subteno de voĉoj de postvivantoj de seksoĝenado, seksperforto kaj stupro per la uzo de la kradvortoj #YoSiTeCreoVzla kaj #YoTeCreoVzla en sociaj retoj. Multaj venezuelaninoj konsentas pri tio, ke kvankam estis antaŭe denuncoj, ili restis preteratentitaj ĝis hodiaŭ, kiam oni povas vidi subitan vekiĝon.
#000007
La forto de tiu ondo akiris sian ekpuŝon la 20-an de aprilo de 2021, kiam oni kreis la konton en Instagram @AlejandroSojoEstupro, por arigi denuncojn rilate al seksa perforto fare de la muzikisto Alejandro Sojo. Li estis antaŭe akuzita pro seksoĝenado en 2018 pere de fadeno ĉe la Twitter-konto “Libertad”. Post kelkaj monatoj, ĉi tiu konto decidis forviŝi la fadenon pro la lavango da mesaĝoj kiuj esprimis mokon, malkreditigon kaj malamon kontraŭ ĝi.
#000008
Laŭ informoj de la retpaĝaro pri novaĵoj Cinco8, Sojo dissendis publikan mesaĝon kaj fermis sian konton en Instagram la 24-an de aprilo. Post tio, komenciĝis kvazaŭ pluvo da denuncoj sur la artistaro en Venezuelo. Aperis atestoj kontraŭ aliaj muzikgrupanoj, kiel tiuj de Okills, Le Cinemá kaj Tomates Fritos. Preskaŭ tuj, la denuncoj okazintaj unue en la rokmuzika medio etendiĝis al la tuta kulturmedio, inkluzive de verkistoj, ĵurnalistoj, artistoj kaj aliaj.
#000009
La 28-an de aprilo okazis eksplodo da denuncoj, kiam “Pía” akuzis la relative konatan venezuelan verkiston Willy McKey pro seksperforto kontraŭ ŝi, kiam ŝi aĝis 16 kaj li aĝis 36, inter la jaroj 2015 kaj 2016. La movado eksplodis je novaj denuncoj pri ofendo, ĝenado, grooming [en] kaj seksperforto. Siaflanke, McKey kreis afiŝojn en Instagram, kie li agnoskas kion li faris. Li skribis tekstojn kiuj ŝajne defendis inajn rajtojn, sed tio allogis kritikojn de multaj el liaj sekvantinoj. Venezuela komunikisto Verónica Ruiz del Vizo, kiu specialiĝas en sociaj retoj kaj cifereca merkatiko, kreis fadenon en Twitter por klarigi, kial la afiŝo de McKey enhavis problemon:
#000010
Tiuvespere, kiam estis jam internacia kaptordono post la akuzoj kontraŭ li pro seksperforto, McKey sin mortigis en Bonaero. En sociaj retoj estis peto fokusigi la konversacion sur la vivo de la postvivantoj kaj ne sur tiu de la agresinto.
#000016
Dume, kelkaj venezuelaninoj timas pro la ebla politikigo de la denuncoj, kiuj povus esti uzataj por politikaj celoj. Ekzemple, en lando kie kampanjoj pri ĝenado kaj malkreditigo kontraŭ ĵurnalistoj estas oftaj, la Prokurora Oficejo el Venezuelo malfermis juĝesploradon pri ĵurnalistoj. La plej rimarkinda estas tiu kontraŭ Víctor Amaya, la ĉefredaktoro de Diario TalCual, kaj kontraŭ César Batiz, la direktoro de la sendependa amaskomunikilo El Pitazo. Ili estis menciitaj de anonima konto, kio ĝis nun ne altiris pliajn rektajn kaj pruvitajn denuncojn. Ĵurnalistoj de El Pitazo subskribis publikan mesaĝon por malakcepti la akuzojn kontraŭ Batiz, kaj poste ankaŭ ĵurnalistoj de TalCual agis same por apogi Amaya. Sekve de ĉi tiuj du kazoj, oni petas ke la registaro ne ekspluatu la movadon kiel persekutilon de kontraŭuloj.
#000017
La feminisma aktivulino Luisa Kislinger altirigas la atenton sur la fakto, ke la movado #MeToo ne alvenis al Venezuelo antaŭe, ĝis nun:
#000018
Nunca tuve dudas de que el #MeToo llegaría a #Venezuela en algún momento
#000019
A quienes piden “perdón,” sepan que ello no reemplaza la responsabilidad por los delitos cometidos
#000020
A las valientes víctimas y sobrevivientes que cuentan sus historias, mi apoyo para Uds #YoTeCreo
#000021
Mi neniam dubis pri tio, ke la movado #MeToo alvenos en #Venezuelon iam.
#000023
Al tiuj kuraĝaj viktimoj kaj postvivantoj kiuj dividas siajn historiojn, mia subteno estas por vi ĉiuj #YoTeCreo
#000025
Al kritikoj kiuj deklaras tion, ke denunci en la juĝa sistemo de tiu lando estas pli bone ol denunci publike en sociaj retoj, la ĵurnalisto Oscar Medina respondas tion, ke la venezuela ŝtato ne posedas la kapablon, nek la politikan volon helpi en la serĉado de justeco. Malgraŭ tio, ke estis tre grava reformo pri la leĝo kontraŭ genra perforto, la manko de ties aplikado spegulas tion, ke al la institucioj mankas la volo fakte ekfunkciigi ĝin:
#000026
¿Cuál sistema legal y judicial será ese al que mandan a acudir a víctimas de abuso en lugar de hacer denuncias públicas? ¿En qué fantasía viven? ¿De verdad creen que una víctima de acoso o de estupro puede confiar en eso?
#000027
Kia estas tiu leĝa kaj juĝa sistemo, al kiu oni sendas viktimojn pri perforto anstataŭ fari publikajn denuncojn? En kia fantazio ili vivas? Ĉu ili vere kredas, ke viktimo de ĝenado aŭ seksperforto povas fidi je tio?
#000029
La verkistino Oriette D'Angelo parolas pri la manko de atento fare de amaskomunikiloj al la denuncoj en la pasinteco:
#000030
Algunas mujeres del mundo literario venezolano tenemos AÑOS denunciando los abusos que hemos sufrido por parte de escritores/profesores de nuestro entorno.
#000031
Kelkaj el ni, virinoj el la literatura medio en Venezuelo, jam denuncas ekde JAROJ la mistrakton suferitan de ni fare de verkistoj/profesoroj ĉirkaŭ ni.
#000034
Tiam la sociaj retoj estis plenaj je denuncoj kontraŭ profesoroj, kiel ekzemple tiu de Valeria Maza kontraŭ profesoro de la Universitato Sankta Maria (USM), el Karakaso:
#000036
Hoy denuncio por este medio a Rogelio Díaz, el acosador de muchas usemistas. Este hombre es un político de COPEI que se esconde detrás de un discurso feminista y de buen tipo mientras le solicita fotos desnudas a sus estudiantes para pasarles la materia /OgaHueE7r2
#000037
Hodiaŭ mi ĉi tie faras denuncon kontraŭ Rogelio Díaz, kiu seksoĝenis multajn studentojn de USM. Li estas politikisto kiu apartenas al COPEI [Socia Kristana Partio en Venezuelo] kaj kiu kaŝiĝas malantaŭ feminisma diskurso kiu ŝajnigas lin esti bona homo, dum li petas fotojn nudajn de siaj studentoj por ke ili sukcesu en la kurso.
#000039
Rilate al la memmortigo de McKey, estis multaj inaj retumantoj kiuj rimarkigis tion, ke la viktimoj de McKey ne kulpas pro liaj agoj. Aliaj, kiel la ĵurnalisto Mariel Lozada, petas centrigi la paroladon sur la viktimoj:
#000040
No olvidemos los hechos. No le demos la vuelta a la narrativa. No le quitemos el poder a las mujeres que finalmente se atrevieron a hablar.
#000041
Ni ne forgesu la faktojn. Ni ne renversu la paroladon. Ni ne forigu la povon de la inoj kiuj finfine kuraĝis paroli.
#000043
Advokato Beatriz Borges rimarkigas tion, ke maĉismo [eo] estas socia problemo:
#000044
Cuando se visibiliza la violencia que tiene su base en la discriminación y desigualdad, es cuando te das cuenta que los chistes machistas no dan risa, solo reflejan una sociedad que normaliza la violencia. Escuchar dolorosos testimonios la pone en su real dimensión. #YoSiTeCreo
#000045
Kiam oni videbligas perforton, kiu havas sian radikon en dikriminacio kaj malegaleco, oni rimarkas, ke maĉismaj ŝercoj ne estas vere ridigaj. Ili nur spegulas socion kiu normaligas perforton. Kiam oni ekscias pri dolorigaj atestoj, tiam oni povas pli reale mezuri ĝin. #YoSiTeCreo
#000046
En sociaj retoj, oni ankaŭ esprimis sian maltrankvilecon rilate al neregulaj blokadoj de la kradvorto #YoSiTeCreo ĉe Facebook:
#000047
Facebook blokas portempe la enhavojn kun la kradvorto #YoSiTeCreo en pluraj latinamerikaj landoj, inkluzive de Venezuelo, Argentino kaj Ĉilio.
#000049
Ĵurnalistino kaj kontribuanto de Tutmonda Voĉoj, Gabriela Mesones Rojo, kiel multaj aliaj inoj, simpatias al tiuj kiuj publike denuncis siajn turmentintojn. Ŝi dividas adresaron de servoj pri psikologia kaj leĝa helpo por viktimoj de genra perforto:
#000050
Les creemos, no están solas, las heridas van a sanar.
#000052
Ni kredas vin, vi ne estas solaj, vundoj saniĝos.
#000055
Civitanaj komunikilojHomaj rajtojInterreta aktivismoProtestoVirinoj kaj socia sekso
#000056
Venezuelo kaj Ĉinio: ĉu solida rilato aŭ malplenaj vortoj?
#000059
Global Voices estas subtenata de la klopodoj de niaj volontulaj kontribuantoj, fondumoj, donacantoj kaj misio-servoj. Por pliaj informoj bonvolu legi nian Monkolektan Etikan Politikon.
#000068